कानवां में कार से 9 लाख एमएल शराब पकड़ी, आरोपी गिरफ्तार
रविवारको कानवां पुलिस ने नाके के दौरान कार सवार एक युवक को 15 कैन 1200 बोतल (9 लाख एमएल) शराब के साथ पकड़ा है। जबकि, कार चला रहा व्यक्ति मौके से फरार हो गया। पुलिस ने कार में मौजूद व्यक्ति शराब कब्जे में लेकर दोनों के खिलाफ मामला दर्ज किया है। थाना कानवां प्रभारी सुदेश कुमार ने बताया कि एएसआई हेमराज के नेतृत्व में पुलिस पार्टी ने कानवां अड्डे पर नाका लगाया था। नाके के दौरान वाहनों की चेकिंग की जा रही थी। इस दौरान एक चालक ने कार पुलिस नाका देख पीछे रोक ली। पुलिस ने शक के आधार पर कार को पकड़ा, इस दौरान कार चला रहा व्यक्ति भाग निकला। पुलिस ने ड्राइवर के साथ बैठे व्यक्ति को पकड़ा और कार की तालाशी लेने पर कैनों में भरी शराब बरामद की। पुलिस ने रमन निवासी छन्नी बेली वंदी निवासी अवांखा के खिलाफ मामला दर्ज किया है। पुलिस ने रमन को पकड़ लिया है। जबकि फरार हुए वंदी को पकड़ने के लिए छापेमारी की जा रही है।
40 लीटर शराब के साथ हिमाचली व्यक्ति पकड़ा
ढांगूपीर पुलिस ने एक व्यक्ति को अवैध शराब के साथ पकड़ा है। पकड़ा गया कमल हिमाचल प्रदेश का रहने वाला है। डीएसपी नवदीप सिंह ने बताया कि ढांगूपीर पुलिस चौकी प्रभारी रमेश ठाकुर के नेतृत्व में पुलिस पार्टी ने गश्त के दौरान चक्की खड्ड में अवैध शराब का कारोबार कर रहे कमल को 40 लीटर शराब के साथ पकड़ा है।
bho_Deva hin_Deva hin_Deva hin_Deva